**ОТЧЕТ за осъществената контролна дейност от РИОСВ**

**през месец август 2018 г.**

***Кратка обобщена информация за осъществената контролна дейност за месец август 2018 г. и резултати от извършената контролна дейност***

През месец август 2018 г. от експертите на 16-те регионални инспекции по околната среда и водите (РИОСВ) са извършени 1785 проверки на 1561 обекта. В рамките на осъществения контрол от РИОСВ са дадени 622 предписания за отстраняване на констатирани нарушения и предприемане на мерки.

За констатирани административни нарушения на Закона за опазване на околната среда (ЗООС) и специалните закони по опазване на околната среда са съставени 95 бр. актове (АУАН), от които 14 са за констатирано неизпълнение на дадени предписания. Издадени са 73 бр. наказателни постановления (НП), с които са наложени глоби и имуществени санкции на обща стойност 283 250 лв.

Наложени са и 23 бр. санкции по реда на чл. 69 от ЗООС – за констатирани наднормени замърсявания на компонентите на околната среда (води и въздух) на обща стойност 22 854,57 лв.

Постъпилите суми по наложени глоби и санкции са общо 198 204,23 лв.

За периода са приложени и 7 бр. принудителни административни мерки (ПАМ) за спиране/ограничаване на дейности/инсталации.

***Акценти от извършената месечна контролна и административно наказателна дейност***

* Своевременно предприемане на действия по постъпили сигнали;
* Засилен последващ контрол по изпълнение на дадени предписания.

***Кратък анализ на постигнатите резултати в областта на опазване на околната среда от осъществената контролна дейност***

Акцент в контролната дейност през месеца е своевременно предприемане на действия по постъпили сигнали. През отчетния период в РИОСВ Русе са постъпили 279 сигнала, в РИОСВ Бургас - 101, а в РИОСВ Варна - 34 за намерени бедстващи или мъртви екземпляри от защитени животински видове. На всички постъпили сигнали е реагирано своевременно и са приложени мерки, съгласно правомощията на инспекциите.

От РИОСВ Шумен е извършена проверка на предприятие за керамични и фаянсови плочи, собственост на „Дюра Тайлс БГ“ АД, във връзка със сигнал за изпускане на прах в атмосферния въздух от комините на предприятието. При проверката „на място“ е установено, че е възникнала авария към едно от изпускащите устройства на производствената инсталация. В тази връзка, е дадено предписание за отстраняване на аварията. Предписанието е изпълнено.

Във връзка с подаден сигнал, от РИОСВ Хасково е извършена проверка на млекопреработвателно предприятие в с. Железник, община Черноочене, стопанисвано от „Фиоре Ер Енд Джи“ ЕООД. Констатирано е, че непречистени отпадъчните води от дейността изтичат от бетонова яма надолу по склона под площадката, заблатили са терена около същата и текат повърхностно през долния имот. По-надолу водите текат през захрастено дере, като постепенно попиват и замърсяват почвите и водите в района. Издадена е заповед за прилагане на ПАМ за извеждане от експлоатация на обекта чрез запечатване.

Във връзка с постъпил сигнал от кметския наместник на с. Средни рът, община Роман, за нехарактерно замътняване на р. Малък Искър при селото, от РИОСВ Враца е извършена проверка. Констатирано е, че водите на реката са с необичаен сиво-зелен цвят. Органолептично, не се е усещала нехарактерна миризма. Не е имало наличие на мъртва риба. Взети са водни проби за анализ. На територията, контролирана от РИОСВ Враца, по поречието на р. Малък Искър няма обекти, потенциални източници на замърсяването, и в тази връзка, за констатациите от извършената проверка, както и за резултатите от изпитването на водните проби са уведомени РИОСВ София и БДДР Плевен за предприемане на действия по компетентност.

От РИОСВ Велико Търново e извършена проверка по сигнал за наличие на отпадъци до транслационна клетка в кв. „Чолаковци“, гр. Велико Търново. Констатирано е, че сигналът е основателен. Дадено е предписание на кмета на общината Велико Търново за почистване на отпадъците.

От РИОСВ Пловдив, във връзка с три сигнали за разпространение на неприятни миризми от производствената дейност на „Монди Стамболийски“ ЕАД, е извършено обследване на гр. Стамболийски. Установено е, че сигналите са основателни. В тази връзка, на оператора на обекта („Монди Стамболийски“ ЕАД) е изпратена покана за съставяне на АУАН.

Във връзка с подаден сигнал за замърсяване на околната среда в района на с. Подгорица, от РИОСВ Шумен е извършена проверка „на място“ на инсталация за отглеждане на пилета - бройлери в селото, с оператор „Ескейп груп“ ООД. При проверката е установено временно съхранение на торова маса от животновъдния обект „на място“, което е в нарушение на условията на комплексното разрешително. Дадени са предписания за отстраняване на замърсяването, представяне на необходимите документи за това и обособяване на подходяща площадка за съхранение на тор. Дадените предписания са изпълнени.

От РИОСВ Пловдив е извършена проверка по сигнал за улов на диви пойни птици по р. Марица. Констатирано е, че 20 броя защитени диви пойни птици от вида „Щтиглец“ са уловени в три метални клетки. На мястото са намерени разпънати мрежи за улов на птици. Птиците са били във видимо добро състояние и са пуснати на свобода в подходящ район. Нарушителят е избягал при появата на служителите на инспекцията и не е установен. Мрежите и клетките са конфискувани и унищожени.

 Друг акцент в контролната дейност през месеца е засилен последващ контрол по изпълнение на дадени предписания.

От РИОСВ Пловдив при проверка на Цех за растителни екстракти и етерични масла в с. Зелениково, община Брезово, стопанисван от „Бул фито ойлс“ АД, е констатирано замърсяване на почвата с отпадъчна растителна маса. Замърсеният участък е извън границите на площадката (от страната на земно-насипната лагуна). Дадено е предписание за почистване на замърсения терен. При извършения последващ контрол е установено, че теренът не е почистен и даденото предписание не е изпълнено. За констатираното нарушение на дружеството е съставен е АУАН.

За неизпълнение на дадени предписания, по реда на ЗООС, от РИОСВ Стара Загора е съставен АУАН на „Сити бетон“ ЕООД и е глобен, в размер на 2 500 лв., кмета на община Ямбол, от РИОСВ Бургас е наложена имуществена санкция, в размер на 2 000 лв., на „Акватек Нова” ООД, от РИОСВ Шумен е наложена имуществена санкция, в размер на 2 000 лв., на „Морско конче 2014“ ЕООД, от РИОСВ Благоевград е наложена имуществена санкция, в размера на 5 000 лв., на „Мелком“ ЕООД, от РИОСВ Варна са съставени АУАН на физическо лице и „Опитна станция по лозарство и винарство – Варна“ ДП, от РИОСВ Русе са съставени два АУАН и е наложена имуществена санкция, в размера на 15 000 лв., на „Монтюпе” ЕООД, За същото нарушени, но реда на Закона за управление на отпадъците (ЗУО), от РИОСВ Плевен е наложена имуществена санкция, в размер на 5 000 лв., на „АВИС“ ЕООД, а от РИОСВ Пловдив – в размер на 10 000 лв., на „Черноморец“ ООД.

През месеца е продължено да се осъществява контрол за спазване на изискванията на законодателството в областта на управление на отпадъците.

От РИОСВ Софияе извършена проверка във връзка с изпълнение на задълженията на кмета на община Горна Малина, съгласно ЗУО. Констатирано е нерегламентирано замърсяване с отпадъци на терен (общинска собственост). На кмета на общината са даденипредписания за почистване на замърсяванията, които са изпълнени в срок. За констатираното (при проверката) нарушение е стартирана административно-наказателна процедура срещу кмета на община Горна Малина.

За извършване на нерегламентирани дейности с отпадъци на физическо лице от с. Раданово, община Полски Тръмбеш е съставен АУАН (РИОСВ Велико Търново) и са наложени имуществени санкции, всяка в размер на 7 000 лв. на: „Бул-Авто - 2“ ЕООД (РИОСВ Перник) и „Булбиокем" ЕООД (РИОСВ Шумен).

От РИОСВ Стара Загора е съставен АУАН на „Блиц“ ЕООД, за съхранение на излезли от употреба гуми без отпадъка да е включен в издадения на дружеството регистрационен документ (по реда на ЗУО) и е глобено с 1 500 лв. физическо лице за извършване на дейност по съхраняване и разкомплектоване на излезли от употреба моторни превозни средства без регистрация по Търговския закон.

От РИОСВ Смолян е наложена имуществена санкция, в размер на 2 000 лв., на „Ели 2003“ ЕООД за непредставяне на договори с лица, притежаващи документ по чл. 35 от ЗУО, на които се предават отпадъците за последващо третиране.

Съставени са АУАН на: „Кампаниас транс“ ООД за невярно водене на отчетност на отпадъците (РИОСВ Благоевград) и от РИОСВ Варна – 2 бр. на „Надин 22“ ЕООД и 1 бр. на „Еко Инвест продукт“ ООД за неизпълнение на условия от издадени разрешителни за дейности с отпадъци.

От РИОСВ Бургас е наложена имуществена санкция, в размер на 7 000 лв., на„ЕЛ ЕМ Импекс” ЕООД, за извършване на дейности по третирани на излезли от употреба гуми на площадка, на която не е обособен контролно-пропускателен пункт и не е осигурена охрана, от РИОСВ Пловдив – в размер на 2 000 лв., на „Елит-95“ ООД за неводене на отчетност на отпадъците и, в размера на 5 000 лв., на „Черноморец“ ООД за това, че не е извършена класификация на образуваните от дейността на дружеството отпадъци, а от РИОСВ Русе – в размер на 2 000 лв., на „Не-Билд” ЕООД затова, че дружеството не е заверило отчетни книги за отпадъците и, в размера на 3 000 лв., на „Метал” ЕООД за невярно водене на отчетност на отпадъците.

За нерегламентирано изгаряне на отпадъци, са наложени имуществени санкции, всяка в размер на 1 400 лв., на „Експорт Ойл” ООД (РИОСВ Бургас), на „Драгевит“ ЕООД (РИОСВ Плевен) и на „Чех – Йосиф Новосад“ ООД (РИОСВ Велико Търново) и от РИОСВ Велико Търново са съставени два АУАН на „Мегапорт“ ЕООД.

От РИОСВ Варна е наложена ПАМ на „Ойл фууд технолоджис“ ООД за предаване на отпадъци (маслени утайки от растителен произход) за екологосъобразно третиране (оползотворяване).

Във връзка с потвърдена класификация като предприятие с висок рисков потенциал на Резервоарен парк за съхранение на петролни продукти в гр. Плевен, собственост на „Рафинерия Плама“ АД, от РИОСВ Плевен е приложена ПАМ за спиране на експлоатацията чрез пломбиране на част от резервоарния парк.

От РИОСВ София е извършена извънредна проверка на Регионално депо за неопасни отпадъци за общините Горна Малина и Елин Пелин. На оператора е дадено предписание, което е изпълнено в срок.

За неизпълнение на условия от комплексното разрешително, от РИОСВ Стара Загора е съставен АУАН и е наложена имуществена санкция, в размер на 10 000 лв., на „Аякс-1“ ЕООД, съставен е АУАН на „Брикел” ЕАД и е наложена имуществена санкция, в размера на 3 000 лв., на „Палфингер продукционстехник България” ЕООД, от РИОСВ София е наложена имуществена санкция, в размера на 10 000 лв., на „Г.М.” ЕООД, от РИОСВ Пловдив са наложени имуществени санкции на „Би Ей Глас България“ АД (50 000 лв.) и на ЕТ „Ангелов – Иван Ангелов“ (10 000 лв.), а от РИОСВ Шумен са наложени имуществени санкции на община Омуртаг (10 000 лв.), „Рока България“ АД (1 000 лв.) и „Хан Омуртаг“ АД (1 000 лв.).

От инспекцията в гр. София е наложена имуществена санкция, в размера на 2 000 лв., на „Транскомплект – Инженеринг” ЕООД за не докладване на данни за изпускането и преноса на замърсители в регистъра, поддържан от Изпълнителната агенция по околна среда.

 През отчетния период са извършени планираните проверки на обектите, заустващи отпадъчни води в повърхностен воден обект.

За неизпълнение на условия от издадените разрешителни за ползване на повърхностен воден обект за заустване на отпадъчните води, от РИОСВ Стара Загора са съставени АУАН на „Арсенал“ АД (за площадка Казанлък и за площадка Мъглиж), „ВиК“ ЕООД, гр. Ямбол (за канализационна система гр. Ямбол и за канализационна система гр. Елхово) и „ВиК“ ЕООД, гр. Сливен (за ПСОВ Нова Загора) и са наложени имуществени санкции на: „Мини Марица Изток” ЕАД (за рудник „Трояново-3“, с. Медникарово), в размер на 3 000 лв., община Ямбол, в размер на 2 200 лв., „Вигалекс” ООД, в размер на 2 500 лв., и „ВиК” ЕООД, гр. Ямбол, в размер на 3 500 лв., от РИОСВ Плевен е наложена имуществена санкция, в размер на 1 000 лв., на „Софарма“ АД, а от РИОСВ Бургас е съставените АУАН на „ВиК“ ЕАД, гр. Бургас (за канализационна система на гр. Поморие ) и са наложени имуществени санкции, всяка в размер на 2 000 лв., на община Поморие (за канализационната система на гр. Ахелой) и на община Айтос (за канализационната система на гр. Айтос).

За превишаване на индивидуалните емисионни ограничения, определени в разрешителните, издадено по реда на Закона за водите (ЗВ), са наложени текущи месечни санкции, от РИОСВ Бургас на: „Парадайз бийч” ЕАД (за канализационна система с ЛПСОВ на Хотелски комплекс „Парадайз бийч“, гр. Свети Влас), в размер на 53 лв., „Винекс Славянци” АД (за утаечна система – цех Сунгурларе), в размер на 4 192 лв. и община Бургас (за канализационна система с ПСОВ на с. Маринка, община Бургас), в размер на 854 лв.; от РИОСВ Велико Търново (еднократни) на: „Чех – Йосиф Новосад“ ООД, в размер на 421,41 лв. и „Центромес“ ООД, в размер на 1 402,41 лв.; от РИОСВ Смолян на „Лъки Инвест Джурково” ЕООД (за рудник „Джурково“), в размер на 1 139 лв.; от РИОСВ Благоевград на: „РОК – 2005“ ООД гр. Сандански (за „ТМСИ и Бетонов възел“ в с. Дамяница, община Сандански), в размер на 222 лв., „Бумар“ АД (за Цех за преработка на скално -облицовъчни материали в с. Илинденци, община Струмяни), в размер на 37 лв. и „Евро мийт енд милк“ ЕООД (за кланица и месопреработка, млекопреработка и кравеферма в гр. Кочериново), в размер на 78 лв., и от РИОСВ Варна на „Слънчеви лъчи Провадия“ ЕАД, в размер на 23 лв. и 2 710 лв. (еднократна). За същото нарушение са наложени имуществени санкции, от РИОСВ Перник на „ТЕЦ Бобов дол” ЕАД (2 000 лв.) и на „Стомана Индъстри“ АД (3 000 лв.), от РИОСВ Пловдив на „Вазовски машиностроителни заводи“ ЕАД (6 000 лв.), на „Куминяно фрут“ ООД (20 000 лв.) и на „Сенсата технолоджис България“ ЕООД (2 000 лв.) и от РИОСВ Русе на „ВиК” ЕООД, гр. Силистра (2 000 лв.), а от РИОСВ Шумен са съставени 2 АУАН на „ВиК“ ООД, гр. Търговище (за канализационната система на гр. Омуртаг и за канализационна система на гр. Антоново).

От РИОСВ Бургас е извършено пломбиране на байпасни връзки на КПС Сарафово и КПС 3 Поморие.

За заустване на отпадъчни води от канализационна система с ПСОВ Павел баня в р. Тунджа без издадено разрешително по редна на ЗВ, от РИОСВ Стара Загорае наложена имуществена санкция, в размер на 2 200 лв., на „ВиК” ЕООД, гр. Стара Загора. За същото нарушение, от РИОСВ Велико Търново е наложена имуществена санкция на „КПЗ“ АД, в размер на 2 000 лв.

 Продължен е контролът и по компонент „атмосферен въздух“.

От РИОСВ Стара Загора са дадени 50 предписания на четирите централи от комплекса „Марица изток” във връзка със констатирани завишавания/превишения на средночасовата норма по показател серен диоксид, регистрирани от АИС Гълъбово и е наложена имуществена санкция, в размер на 2 000 лв., на „Брикел” ЕАД за неизпълнение от страна на дружеството на условие от издаденото разрешително за емисии на парникови газове.

От РИОСВ Велико Търново е наложена имуществена санкция, в размер на 2 000 лв., на „Бипа“ ЕООД, за неизвършване на собствени периодични измервания на емисиите на вредни вещества, изпускани в атмосферния въздух, в законоустановената периодичност.

За неспазване на нормите за допустими емисии на вредни вещества, изпускани в атмосферния въздух, са наложени текущи месечни санкции на: „Слънчеви лъчи Провадия“ ЕАД, в размер на 1 024 лв. и 2 167 лв. (РИОСВ Варна), и „Скални материали“ АД, в размер на 165 лв. и 36 лв. (РИОСВ Русе).

От РИОСВ Смолян с 500 лв. е глобено физическо лице за неорганизирано изпусне на емисии в атмосферния въздух.

От РИОСВ Перник е извършена извънредна проверка на „Реалмет МСС Иновейшън груп“ ЕООД, собственик на инсталация за повърхностна обработка на метали, предвид, че от представена в инспекцията декларация от дружеството е установено, че има превишаване на граничната консумация на летливи органични съединения (ЛОС). При проверката е дадено предписание да се изготви и представи в РИОСВ План за управление на разтворители за 2017 г.

За констатирано превишаване на регламентираните норми за общи емисии на ЛОС, от РИОСВ Хасково е наложена имуществена санкция на „Голд ойл“ ООД, в размер на 5 000 лв.

От РИОСВ Шумен, за не подадено заявление за вписване в регистъра на инсталациите, извършващи дейности в обхвата на Наредба № 7/21.03.2003 г. за норми за допустими емисии на летливи органични съединения, изпускани в околната среда, главно в атмосферния въздух в резултат на употребата на разтворители в определени инсталации, е наложена имуществена санкция, в размер на 1 000 лв., на „Булбиокем" ЕООД.

За неподаване на отчет за флуорсъдържащите парникови газове за 2017 г., са наложени имуществени санкции, всяка в размер на 1 000 лв., на „Мелиса фрукт“ ООД (РИОСВ Благоевград) и „Булмилк 1783” ЕООД (РИОСВ Русе).

От РИОСВ Русе е съставен АУАН на „Евис” ООД, за това, че дружеството е пуснало на пазара климатици, забранени съгласно Регламент № 517/14.

От РИОСВ Плевен е извършен мониторинг на видовете „Полегнала линдерния“ и „Разковниче“, находищата на които попадат съответно в яз. Горни Дъбник и в канал в землището на с. Обнова, община Левски.

За нарушаване на режимите за търговия със защитени видове, от РИОСВ София, РИОСВ Пловдив и РИОСВ Стара Загора са глобени с по 100 лв. по едно физическо лице, а от РИОСВ Варна са съставени АУАН на две физически лица.

От РИОСВ Пловдив е наложена имуществена санкция, в размер на 500 лв., на „Томика –Метал“ АД за разрушаване на гнездо на защитен животински вид.

От РИОСВ Смолян са извършени 6 извънредни проверки за установяване на щети от нападение на мечка над селскостопанско имущество и домашни животни в землищата на селата Вълчан дол и Гълъбово, община Баните, и Чокманово, Река, Кукувица, община Смолян и гр. Смолян. При проверките е установено, че щетите са нанесени от кафява мечка.

От РИОСВ Монтана, са глобени три физически лица за: нерегламентирано изкупуване на охлюви извън регламентирания срок (едно с 1 000 лв.) и организиране на нерегламентиран билкозаготвителен пункт (две с по 300 лв. всяко).

За събиране на цвят от липа от естествени находища на липа без издадено позволително за ползване, от РИОСВ Плевен са съставени АУАН на две физически лица, а от РИОСВ Враца – на физическо лице за изкупуване на плод шипка преди периода на пълното узряване на плодовете, като същото е глобено и със 100 лв.

От РИОСВ Русе е извършена извънредна проверка на вековен летен дъб в гр. Кубрат. Поради непоправимо увреждане на дървото е стартирана процедура по неговото заличаване от регистъра.

От РИОСВ Стара Загора е глобено с 500 лв. физическо лице за нарушение на забраната за промяна на ландшафта, въведена със заповедта за обявяване на Природен парк (ПП) „Сините камъни”.

От РИОСВ Русе са извършени 31 проверки на територията на Поддържан резерват (ПР) „Сребърна”, при които не са констатирани нарушения. В края на месеца всички къдроглавите пеликани са напуснали гнездовата си колония в резервата и са отлетели.

От РИОСВ Плевен е извършена извънредна проверка на съгласувани дейности (провеждане на санитарни сечи в Защитена местност „Бялка”, с. Голец, община Угърчин). Дадени са предписания за предотвратяване на сечта на маркирани здрави дървета.

От РИОСВ Бургас са съставени АУАН на 9 физически лица за нарушения на определените режими в защитените територии и са приложени ПАМ (на „ОХИ-73“ ЕООД и на „Полин-74“ ЕООД), като и двете са за спиране на дейности по организиране на паркинг и престой на автомобили в имоти (земеделски земи) на територията ПП „Странджа“ без съгласуване с компетентния орган.

От РИОСВ Монтана са съставени по един АУАН на четири физически лица и на две юридически лица за разораване на площи, попадащи в границите на Защитена зона (ЗЗ) „Златия“ и ЗЗ „Западен Балкан. За ползване на земеделски имоти като обработваеми земи, в границите на защитени зони, в нарушение на заповедите им за обявяване, от РИОСВ Перник са наложени ПАМ на две физически лица, собственици на имотите.

За неуведомяване на компетентния орган (РИОСВ Велико Търново) на най-ранен етап от реализиране на инвестиционно предложение (създаване на овощна градина) е съставен АУАН на физическо лице – възложител на инвестиционното предложение. За реализация на инвестиционно предложение в границите на защитена зона, без проведена процедура за преценка вероятната степен на отрицателно въздействие върху защитените зони, от РИОСВ Хасково са съставени общо три АУАН на физически лица и едно физическо лице е глобено със 100 лв.

***Ефект спрямо околната среда, бизнеса и обществеността***

Екземпляри от защитените видове „Бял щъркел“, „Черношипа ветрушка“, „Бухал“, „Сокол Орко“, „Керкенез“, „Голям ястреб“, „Домашна кукумявка“, „Щиглец“ и костенурки са настанени в Спасителен център за диви животни, гр. Стара Загора и в клиника „Добро хрумване“, гр. София, а екземпляр от вида „Бял щъркел“ е пуснат на свобода във водоем в землището на с. Бохот. За препариране в РИМ Русе са предадени един екземпляр от вида „Черен бързолет“, един екземпляр от вида „Поен дрозд“ и един екземпляр от вида „Черен кълвач“.

 Почистени са замърсени терени с отпадъци в селата Ресен, Добрич, Смирненски, Кривня, Писанец и Глоджево и градовете Сеново, Цар Калоян и Чипровци.

Преустановено е замърсяването с дървесни отпадъци извън площадката на дърводелско предприятие в с. Долен, община Сатовча.

Почистена е площадка, замърсена с нефтопродукти и масла от авторемонтна дейност, в с. Ловци, община Мадан.

Преустановени са незаконни дейности с излезли от употреба моторни превозни средства, като са възстановени два терена в с. Горски извор, община Димитровград.

Преустановено е замърсяване с непречистени отпадъчни води на почви, подземни и повърхностни води в район на с. Железник, община Черноочене от млекопреработвателно предприятие, собственост на „Фиоре Ер Енд Джи“ ЕООД.

Преустановено е замърсяване на повърхностни водни обекти от дейността на „Оберьостерайхише биодизел България“ ЕООД и на ГПСОВ Бяла.

От РИОСВ Бургас е взето участие в честването на 38-мия рожден ден на ПР „Атанасовско езеро“, организирано от Българската фондация по биоразнообразие и РИОСВ.

От инспекциите е взето участие в инициативи, организирани по повод Европейската седмица на мобилността (16 – 22 септември), проведена под мотото „Комбинирай, движи се!“.